钦定古今图书集成/理学汇编/学行典/第058卷 > 易经 > 《乾卦》
## 钦定古今图书集成/理学汇编/学行典/第058卷 > 易经 > 《乾卦》

《亨》者，嘉之会也。

〈本义〉“亨”者，生物之通，物至于此，莫不嘉美，故于时为夏，于人则为礼，而众美之会也。〈大全〉“亨者嘉之会”，万物到此，皆盛大长茂，无不好者，故曰“嘉之会。”嘉是美，会是聚，无不尽美处是亨。盖自春至夏，便是万物畅茂，物皆丰盈，咸遂其美。然若只一物如此，他物不如此，又不可以为会。须是合聚来皆如此，

嘉会足以合礼。

〈程传〉得“会通”之嘉，乃合于礼也。不合礼则非理，岂得为嘉。非理安有“亨”乎。〈大全〉雷氏曰：“嘉美合于中而其德充实，然后动与理合。”